**Ministru kabineta noteikumu projekta**

**“Grozījumi Ministru kabineta 2016.gada 10.maija noteikumos Nr.292**

**„Nekustamā īpašuma nodokļa ieņēmumu prognozes noteikšanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Finanšu ministrijas iniciatīva. Nepieciešams saskaņot Ministru kabineta 2016.gada 10.maija noteikumus Nr.292 „Nekustamā īpašuma nodokļa ieņēmumu prognozes noteikšanas kārtība” (turpmāk – MK noteikumi) ar likuma “Grozījumi likumā “Par nekustamā īpašuma nodokli”” normām (pieņemts Seimā 2017.gada 6.aprīlī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi nosaka kārtību, kādā katrai pašvaldībai prognozē nekustamā īpašuma nodokļa (turpmāk – nodoklis) ieņēmumus nākamajam taksācijas periodam atbilstoši Valsts zemes dienesta datiem par pašvaldības administratīvajā teritorijā esošā nekustamā īpašuma kadastrālo vērtību. MK noteikumu 9.punktā norādītas nodokļu maksātāju kategorijas un nodokļu atvieglojumu apmēri, par kādiem pašvaldības samazina prognozētā nodokļa apjomu, nosakot nodokļa ieņēmumu prognozi nākamajam taksācijas gadam – tajā skaitā šobrīd 9.7.apakšpunkts nosaka, ka nodokļa apjomu samazina par 50 % no taksācijas gadā personai aprēķinātās nodokļa summas par mājokļiem un tiem piekritīgo zemi, ja šai personai (pašai vai kopā ar laulāto) vai tās laulātajam taksācijas gada 1.janvārī ir trīs vai vairāk bērnu vecumā līdz 18 gadiem (arī aizbildnībā esoši vai audžuģimenē ievietoti bērni) un ja personai vai tās laulātajam šajā objektā ir deklarēta dzīvesvieta kopā ar vismaz trim no minētajiem bērniem (arī tad, ja nekustamā īpašuma īpašnieks vai tiesiskais valdītājs ir kāds no minētajiem bērniem).Vienlaikus saskaņā ar MK noteikumu 14.3.apakšpunktu pašvaldība informāciju par taksācijas periodā piemēroto nodokļa atvieglojumu summu 9.7.apakšpunktā minētajām personām norāda veidlapā (MK noteikumu 4.pielikums). 2017.gada 6.aprīlī Saeimā tika pieņemts un 3.maijā stājās spēkā likums “Grozījumi likumā “Par nekustamā īpašuma nodokli”” (turpmāk – likums), kur noteiktas šādas papildus normas:1) likuma 1.panta otrās daļas 14.1 punkts nosaka, ka ar nodokli neapliek Latvijas Republikas valsts robežas joslā esošu zemi atbilstoši Valsts zemes dienesta sniegtajai informācijai par robežas joslas platību konkrētā zemes vienībā kārtējā gada 1.janvārī.Vienlaikus likuma pārejas noteikumu 68.punkts nosaka, ka, lai uzsāktu šā likuma 1.panta otrās daļas 14.1 punkta piemērošanu ar 2018.gada 1.janvāri, Valsts zemes dienests līdz 2017.gada 1.jūlijam sniedz pašvaldībām informāciju par robežas joslas platību konkrētā zemes vienībā.Līdz ar to pašvaldība, aprēķinot nodokļa prognozi zemei, ņems vērā tos neapliekamos objektus, kas kā neapliekamie stāsies spēkā 2018.gada 1.janvārī.2) likuma 5.panta 1.2 daļa nosaka nodokļa atvieglojumu personām arī par bērniem līdz 24 gadu vecumam, kuri iegūst vispārējo, profesionālo vai augstāko izglītību, kā arī gadījumā, ja nekustamā īpašuma īpašnieks vai tiesiskais valdītājs ir personas vai tās laulātā pirmās pakāpes augšupējais radinieks, kuram šajā objektā ir deklarētā dzīvesvieta.Vienlaikus likuma pārejas noteikumu 70.punkts nosaka, ka grozījums likuma 5.panta 1.2 daļā attiecībā uz tās izteikšanu jaunā redakcijā stājas spēkā 2018.gada 1.janvārī, un 74.punkts nosaka, ka, lai prognozētu ar šā likuma 5. panta 1.2 daļas jauno redakciju saistīto nodokļa atvieglojumu ietekmi uz pašvaldību ieņēmumiem no nekustamā īpašuma nodokļa 2018.gadā, pašvaldības ieņēmumu prognozē ietver atvieglojumu summu, kas palielināta par 30 procentiem salīdzinājumā ar to nodokļa atvieglojumu summu, kuri piešķirti saskaņā ar šā likuma 5. panta 1.2 daļu (redakcijā, kas ir spēkā 2017. gada 31. decembrī).Līdz ar to, lai saskaņotu MK noteikumus ar likuma normām, Ministru kabineta noteikumu projekts “Grozījumi Ministru kabineta 2016.gada 10.maija noteikumos Nr.292 “Nekustamā īpašuma nodokļa ieņēmumu prognozes noteikšanas kārtība”” paredz precizēt MK noteikumu 9.7., 14.3.apakšpunkta un 4.pielikuma redakciju, kā arī tos papildināt ar 16.1 un 16.2 punktu, kurā noteikts regulējums par nodokļa prognozes aprēķināšanu 2018.gadam atbilstoši likuma pārejas noteikumos noteiktajam.MK noteikumi nosaka, ka nodokļa ieņēmumu prognozes aprēķinā pašvaldības ņem vērā nekustamā īpašuma objektu kadastrālās vērtības, kuras atbilstoši šajos noteikumos noteiktajam Valsts zemes dienests ne vēlāk kā līdz taksācijas perioda 22.jūnijam nodod katrai pašvaldībai. Atbilstoši Ministru kabineta 2017.gada 11.aprīļa sēdes protokola Nr.19 29.§ “Informatīvais ziņojums "Par nekustamā īpašuma nodokļa atcelšanu vienīgajam īpašumam”” 8.punktā noteiktajam, Valsts zemes dienests datus nodokļa prognozei 2018.gadam nosūtīs pašvaldībām līdz 2017.gada 15.jūnijam. Pašvaldības aprēķināto nodokļa ieņēmumu prognozi, kas samazināta atbilstoši MK noteikumu 9.punktam līdz taksācijas perioda 7.augustam iesniedz Finanšu ministrijā. Nodokļa ieņēmumu prognozi Finanšu ministrija izmanto nākamā taksācijas perioda pašvaldību finanšu izlīdzināšanas aprēķinā. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz pašvaldībām un Finanšu ministriju.  |
| 2. | Tiesiskā regulējuma ietekme uz tautsaimniecību un administratīvo slogu | Iesaistītajām institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nosūtīts saskaņošanai Latvijas Pašvaldību savienībai. |
| 2. | Sabiedrības līdzdalība projekta izstrādē | Par noteikumu projektu Latvijas Pašvaldību savienība izteikusi piecus iebildumus. |
| 3. | Sabiedrības līdzdalības rezultāti | Latvijas Pašvaldību savienības izteiktie trīs iebildumi ņemti vērā, par diviem iebildumiem panākta vienošanās.  |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Finanšu ministrija, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumus ietvaros.Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

Anotācijas III, IV un V sadaļa – projekts šo jomu neskar.

Finanšu ministres vietā –

satiksmes ministrs U.Augulis

Zandare 67095472

Lolita.Zandare@fm.gov.lv